Source: http://www.dolnelefantovce.sk/verejne-obstaravanie.phtml?id3=93672
Timestamp: 2019-09-21 11:09:40+00:00
Document Index: 10306194

Matched Legal Cases: ['§ 7', '§ 7', '§ 536', '§ 32', '§ 32', '§ 152', '§ 32', '§ 34', '§ 34', '§ 113', '§ 114', '§ 34', '§ 32', '§ 32', '§ 152', '§ 34', '§ 18']

Zverejňovanie dokumentov > Verejné obstarávanie
Názov zákazky: ZBERNÝ DVOR DOLNÉ LEFANTOVCE.
Obec Dolné Lefantovce, Obecný úrad Nitrianska 36, 951 45 Horné Lefantovce
Vec: Výzva na predloženie cenovej ponuky.
Obec Dolné Lefantovce ako verejný obstarávateľ v zmysle § 7 odst. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov zasiela
Identifikácia osoby podľa § 7, ods. 1, písm b) ZVO
Obec: Obec Dolné Lefantovce
IČO: 37869051
Sídlo: Obecný úrad , Nitrianska 36, 951 45 Horné Lefantovce
Zastúpený: Mgr. Miloslav Krajčík, starosta obce
Telefón: +421 911 334 432
E-mail: dolne.lefantovce@stonline.sk
Názov: I&Z Tender, s.r.o., Východná 7134/9A, 911 08 Trenčín
Prevádzka: Nám. SNP 9, 911 01 Trenčín
Sídlo: Kuzmányho 1575/23, 060 01 Kežmarok
Telefón: +421 944 371 271
E-mail: ivan.kotora@iztender.sk
Zmluva: Zmluva o dielo uzatvorená v zmysle § 536 a nasl. Zákona č. 513/1991 Zb. Obchodný zákonník (ďalej aj ,,Zmluva“). Konkrétne plnenie bude podľa podmienok zmluvy.
Verejný obstarávateľ nesmie uzavrieť Zmluvu s uchádzačom, ktorý má povinnosť zapisovať sa do registra partnerov verejného sektora1 a nie je zapísaný v registri partnerov verejného sektora2, alebo ktorého subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. S poukazom na predchádzajúcu vetu, úspešný uchádzač ako aj jeho subdodávatelia, ktorí sa budú podieľať na plnení predmetu zákazky musia byť zapísaní v registri partnerov verejného sektora najneskôr v čase uzatvorenia zmluvy o dielo, ak sú povinnými osobami podľa tohto predpisu3.
Návrh zmluvy o dielo, ktorej obchodné podmienky tvoria prílohu č. 3 tejto výzvy predloží víťazný uchádzač do 3 dní po doručení oznámenia výsledku z vyhodnotenia ponúk. Spolu so Zmluvou predloží víťazný uchádzač aj:
doklad preukazujúci splnenie podmienky účasti podľa § 32 ods. 1 písm. e) ZVO za všetkých navrhovaných subdodávateľov, ktorí sa budú podieľať na plnení predmetu zákazky spôsobom súladným s § 32 ods. 2 písm. e) ZVO (kópia originál dokladu), alebo spôsobom súladným s § 152 ods. 1 ZVO ;
v prípade ak víťazný uchádzač a ním označený subdodávateľ, ktorý sa bude podieľať na plnení Zmluvy, ich podiely plnenia osobitne na základe Zmluvy nepresiahnu finančný limit ustanovený zákonom č. 315/2016 Z. z. o registri partnerov verejného sektora kvalifikujúci povinnú osobu v zmysle tohto predpisu, predloží víťazný uchádzač za seba a rovnako za subdodávateľa zároveň s ostatnými požadovanými dokladmi podľa predchádzajúceho bodu 1 aj čestné vyhlásenie, že kumulatívne spolu so svojím podielom plnenia na základe Zmluvy nie sú osobami povinnými podľa zákona č. 315/2016 Z. z. o registri partnerov verejného sektora a teda nemajú povinnosť byť zapísaní v registri partnerov verejného sektora. Čestné vyhlásenie bude podpísané za stranu víťazného uchádzača a subdodávateľa, ich oprávnenými zástupcami;
Opis predmetu zákazky: Predmetom zákazky je výstavba zberného dvora v obci Dolné Lefantovce.
Bližšia špecifikácia a požiadavky na predmet zákazky tvoria prílohy tejto výzvy.
5. Predpokladaná hodnota zákazky: 134.756,89 EUR bez DPH
Verejný obstarávateľ v tomto bode uvádza, že predpokladanú hodnotu zákazky určil nacenením predmetu zákazky odborne spôsobilou osobou - projektantom.
Obec (mesto): obec Dolné Lefantovce
Zaradenie predmetu obstarávania – Spoločný slovník CPV
45000000-7– Stavebné práce
Rozsah predmetu obstarávania:
Stavebné práce. Podrobný opis predmetu je uvedený v projektovej dokumentácii a výkaze výmer, ktoré sú súčasťou výzvy.
Trvanie zmluvy o dielo: podľa podmienok zmluvy
Termín začatia realizácie: podľa podmienok zmluvy
Termín ukončenia realizácie: podľa podmienok zmluvy
Predmet zákazky bude financovaný z prostriedkov OP KŽP, Kód výzvy: OPKZP-PO1-SC111-2017-33, Prioritná os: 1. Udržateľné využívanie prírodných zdrojov prostredníctvom rozvoja environmentálnej infraštruktúry, Špecifický cieľ: 1.1.1 Zvýšenie miery zhodnocovania odpadov so zameraním na ich prípravu na opätovné použitie a recykláciu a podpora predchádzania vzniku odpadov a z vlastných zdrojov verejného obstarávateľa. Platobné podmienky sú súčasťou zmluvy o dielo.
V tomto postupe zadávania zákazky bude komunikácia medzi verejným obstarávateľom a záujemcami/ uchádzačmi uskutočňovaná prostredníctvom pošty a elektronickej pošty, tak ako je uvedené v tejto výzve.
Vysvetľovanie:
Poskytovanie vysvetlení sa bude uskutočňovať písomne prostredníctvom elektronických prostriedkov. V prípade nejasností alebo potreby vysvetlenia údajov uvedených v tejto výzve v lehote na predloženie cenovej ponuky podľa bodu 19 tejto výzvy, môže záujemca požiadať verejného obstarávateľa o ich vysvetlenie, na kontaktnú adresu zástupcu verejného obstarávateľa uvedenú v bode 1 tejto výzvy, najneskôr v pracovný deň predchádzajúci poslednému dňu lehoty na predkladanie ponúk do 15:00 hod..
1) Podmienka účasti osobného postavenia podľa § 32 ods. 1 písm. e) ZVO.
Podmienky účasti vo verejnom obstarávaní, týkajúce sa technickej alebo odbornej spôsobilosti podľa § 34 ods. 1 písm. b) ZVO.
Dokumenty podľa § 34 ods. 1 písm. b) ZVO: zoznam stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom:
bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúci ich uskutočnenie alebo zmluvný vzťah, na základe ktorého boli uskutočnené. Tento zoznam musí byť podpísaný štatutárnym orgánom uchádzača alebo splnomocnenou oprávnenou osobou.
Podmienky technickej a odbornej spôsobilosti sú postavené tak, aby uchádzač preukázal svoje skúsenosti s plnením zmlúv rovnakého alebo podobného, ako je predmet zákazky.
V zozname stavebných prác musí byť minimálne 1 stavba rovnakého alebo podobného predmetu zákazky. Uchádzač preukáže potvrdeniami/referenciami realizáciu stavebných prác v predmete zákazky, pričom aspoň jedna zo stavieb musí byť nad 140.000,00 eur bez DPH alebo ekvivalent tejto hodnoty v inej mene. Uchádzač musí v potvrdeniach o uskutočnených stavebných prácach uviesť kontaktné údaje na osobu/osoby, ktorí vedia potvrdiť predkladané vyhlásenia uchádzača o uskutočnených stavebných prácach.
Z uchádzačom predkladaných dokladov preukazujúcich spôsobilosť podľa § 113 a § 114 ods. 2 ZVO vo väzbe na § 34 ods. 1 ZVO musí byť zrejmé splnenie vyššie identifikovanej minimálnej úrovne požadovanej verejným obstarávateľom a rovnako musí byť zrejmé, že preukazovanie sa týka osoby uchádzača.
Lehota na predkladanie ponúk: Do dátumu 02.05.2018 do 9.00 hod.
Adresa a miesto, na ktorú sa majú ponuky doručiť:
Ponuku, ktorá bude obsahovať náležitosti podľa bodu 19 výzvy doručí uchádzač poštou, osobne, alebo kuriérom v lehote na predkladanie ponúk podľa bodu 16 tejto výzvy na adresu zástupcu verejného obstarávateľa: I&Z Tender, s.r.o., Nám. SNP 9, 911 01 Trenčín.
Obal ponuky musí obsahovať nasledovné údaje: adresu zástupcu verejného obstarávateľa, adresu uchádzača, označenie „Neotvárať“ a označenie heslom zákazky: „ ZBERNÝ DVOR DOLNÉ LEFANTOVCE“. Rozhodujúci je dátum doručenia.
Kritérium na vyhodnotenie ponúk: najnižšia celková cena
V ponúkanej cene musia byť zahrnuté všetky nevyhnutné náklady uchádzača na zhotovenie celého predmetu zákazky. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb a opomenutí jeho predtým uvedených povinností.
doklad preukazujúci splnenie podmienky účasti osobného potavenia podľa § 32 ods. 1 písm. e) ZVO spôsobom súladným s § 32 ods. 2 písm. e) ZVO (kópia originál dokladu), alebo spôsobom súladným s § 152 ods. 1 ZVO,
doklady preukazujúci technickú alebo odbornú spôsobilosť podľa § 34 ZVO,
návrh cenovej ponuky podľa prílohy č. 2 tejto výzvy;
Návrh zmluvy o dielo nacenený výkaz výmer 2a tejto výzvy, opatrený podpisom oprávneného zástupcu uchádzača, v súlade s požiadavkami verejného obstarávateľa podľa príloh č. 1 a 2 tejto výzvy;
Uplynutie lehoty viazanosti ponúk: Do dátumu: 31.12.2019
Uchádzač môže predloženú ponuku dodatočne doplniť, zmeniť alebo vziať späť do uplynutia lehoty podľa bodu 16 tejto výzvy. Doplnenie, zmenu alebo späťvzatie ponuky je možné vykonať odvolaním pôvodnej ponuky na základe písomnej žiadosti uchádzača doručenej elektronickými prostriedkami na kontaktnú adresu zástupcu verejného obstarávateľa podľa bodu 1 tejto výzvy, podpísanej uchádzačom alebo osobou oprávnenou konať za uchádzača. Doplnenú, zmenenú alebo inak upravenú ponuku je potrebné doručiť v lehote na predkladanie ponúk podľa bodu 16 a na kontaktnú adresu zástupcu verejného obstarávateľa podľa bodu 1 tejto výzvy. Po uplynutí lehoty na predkladanie ponúk nie je umožnené postupovať podľa tohto bodu.
Verejný obstarávateľ neorganizuje obhliadku miesta plnenia.
Doručované doklady, dokumenty, celá ponuka, doklady a dokumenty v ponuke a písomnosti musia byť vyhotovené v štátnom jazyku. Ak je čokoľvek podľa predchádzajúcej vety vyhotovené v cudzom jazyku, predkladá sa spolu s jeho úradným prekladom do štátneho jazyka; to neplatí pre vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
V zhľadom na charakter predmetu zákazky, ktorým sú stavebné práce, elektronická aukcia nebude aplikovaná.
V Kežmarku, dňa: 19.04.2018
Príloha č. 2 Návrh cenovej ponuky
Príloha č. 2a neocenený výkaz výmer
Príloha č. 2 k Výzve na predloženie cenovej ponuky
Návrh celkovej cenovej ponuky
Predmet zákazky: „ZBERNÝ DVOR DOLNÉ LEFANTOVCE“.
cena celkom v EUR s DPH
Cenový návrh uchádzača celkom
V ......................... dňa ..........................
( osoba oprávnená konať za uchádzača)
Príloha č. 1 k Výzve na predkladanie ponúk
(tvorí samostatný súbor)
Príloha č. 3 k Výzve na predloženie cenovej ponuky
Projektovú dokumentáciu a návrh zmluvy o dielo je možné vyžiadať si na adrese: ivan.kotora@iztender.sk
1 Zákon č. 315/2016 Z. z. o registri partnerov verejného sektora a o zmene a doplnení niektorých zákonov
2 § 18 zákona č. 315/2016 Z. z.
3 Zákon č. 315/2016 Z. z. o registri partnerov verejného sektora a o zmene a doplnení niektorých zákonov
Zberný dvor Dolné Lefantovce
Vyzva na predlozenie ponuky ZD_Lefantovce.pdf (658.8 kB)
Činnosti súvisiace s prípravou modernizácie verejného osvetlenia
Výzva na predloženie ponuky.pdf (525.1 kB)
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 21.09.2019 13:09:40